ਚੰਦਰੀਮਾ ਭੱਟਾਚਾਰੀਆ
ਚੰਦਰੀਮਾ ਭੱਟਾਚਾਰੀਆ ਇੱਕ ਆਲ ਇੰਡੀਆ ਤ੍ਰਿਣਮੂਲ ਕਾਂਗਰਸ ਦੀ ਸਿਆਸਤਦਾਨ ਹੈ ਅਤੇ ਪੱਛਮੀ ਬੰਗਾਲ ਸਰਕਾਰ ਦੀ ਮੌਜੂਦਾ ਵਿੱਤ ਰਾਜ ਮੰਤਰੀ (ਸੁਤੰਤਰ ਚਾਰਜ), ਸਿਹਤ ਅਤੇ ਪਰਿਵਾਰ ਭਲਾਈ, ਭੂਮੀ ਅਤੇ ਭੂਮੀ ਸੁਧਾਰ, ਸ਼ਰਨਾਰਥੀ ਅਤੇ ਮੁੜ ਵਸੇਬਾ ਮੰਤਰੀ ਹੈ। ਇਸ ਤੋਂ ਪਹਿਲਾਂ ਉਸਨੇ ਜਨਵਰੀ 2012 ਵਿੱਚ ਮਮਤਾ ਬੈਨਰਜੀ ਦੇ ਮੁੱਖ ਮੰਤਰੀ ਵਜੋਂ ਅਹੁਦਾ ਸੰਭਾਲਣ ਤੋਂ ਬਾਅਦ ਮੰਤਰਾਲੇ ਦੇ ਪਹਿਲੇ ਫੇਰਬਦਲ ਵਿੱਚ ਇੱਕ ਮੰਤਰੀ ਵਜੋਂ ਕੰਮ ਕੀਤਾ ਸੀ। ਉਸ ਨੂੰ ਅਕਤੂਬਰ 2012 ਵਿੱਚ ਜੂਨੀਅਰ ਕਾਨੂੰਨ ਮੰਤਰੀ ਵੀ ਬਣਾਇਆ ਗਿਆ ਸੀ। ਉਸ ਨੂੰ ਕੈਬਨਿਟ ਮੰਤਰੀ ਵਜੋਂ ਤਰੱਕੀ ਦਿੱਤੀ ਗਈ ਅਤੇ ਨਵੰਬਰ 2012 ਵਿੱਚ ਪੱਛਮੀ ਬੰਗਾਲ ਸਰਕਾਰ ਦੇ ਕਾਨੂੰਨ ਅਤੇ ਨਿਆਂ ਵਿਭਾਗ ਦਾ ਸੁਤੰਤਰ ਚਾਰਜ ਦਿੱਤਾ ਗਿਆ ਭੱਟਾਚਾਰੀਆ ਨੇ ਐਲ.ਐਲ. ਬੀ (1976) ਦੀ ਡਿਗਰੀ ਕਲਕੱਤਾ ਯੂਨੀਵਰਸਿਟੀ ਤੋਂ ਕੀਤੀ। ਉਹ 2011 ਦੀਆਂ ਚੋਣਾਂ ਤੱਕ ਕਲਕੱਤਾ ਹਾਈ ਕੋਰਟ ਵਿੱਚ ਵਕੀਲ ਵੀ ਰਹੀ। ਉਹ 2011 ਅਤੇ 2021 ਵਿੱਚ ਦਮ ਦਮ ਉੱਤਰ (ਵਿਧਾਨ ਸਭਾ ਹਲਕਾ) ਅਤੇ 2017 ਵਿੱਚ ਕੰਥੀ ਦੱਖਣ (ਵਿਧਾਨ ਸਭਾ ਹਲਕਾ) ਤੋਂ ਆਲ ਇੰਡੀਆ ਤ੍ਰਿਣਮੂਲ ਕਾਂਗਰਸ ਦੀ ਟਿਕਟ 'ਤੇ ਵਿਧਾਨ ਸਭਾ ਦੀ ਮੈਂਬਰ ਚੁਣੀ ਗਈ ਸੀ।